Referat af Havneudvalgsmøde nr 4 Havneudvalgsmøde i Masnedsund nr. 4 19.08.2019 kl. 18.00 i Sejlerstuen Sydhavnsvej 50 4760 Vordingborg 2019

Deltagere: Rigo Jørgensen, Kurt Andersen, Kim Steffensen, Jørgen Munck, Kim Storm, Herbert Hansen, Finn Hemmingsen, Claus Kevin Falcone, Jes Hansen og Kirsten Guntofte.

Afbud: Annemette Hommel, Morten Pedersen, Michael Støvring

0.

Velkomst ved formandsskabet

Formanden bød velkommen til Kim “Storm”, som er konstitueret Havnefoged indtil videre.

Havneudvalget takkede Rigo Jørgensen for en fantastisk indsats og inviterede Rigo på kaffe når turen falder forbi.

Godkendelse af dagsorden

1. Information:

A. Information fra formandskabet

B. Informationer fra udvalgets medlemmer

C. Information fra Havneadministrationen (Havnefoged)

D. Havnechefen orienterer.

2. Opfølgning på budget 2019

Fremsendt ønsker til Budget 2020-2021

3. Orientering om og drøftelse af Havnerådets henvendelse til Direktør Jan Michelsen

4. Kommende arrangementer på havnen

5. Andre sager fra foreningerne

-Skilt på Nordhavnen der siger “hey skipper, om lidt har du ansvaret” sådan et par skilre bør vi også have. Skiltet viser en redningsvest.

• Generel skiltning på havnen, hvor langt er vi

• Flagstang til Masnedsund Bådlaug. Det er aftalt at Bådlauget må placere en fiberflagstang til klubflaget umiddelbart ud for terrassen. Flagstangen vil blive opsat inden Bådlauget 10 års jubilæum i 2020

6. Evt.

0. Formanden bød velkommen

Dagsorden godkendt.

(Sagsfremstilling og øvrig input til de enkelte dagsordenspunkter herunder:)

C.1 Status på mulig dispensation af vestlige del af sydhavne til skibe og husbåde som ønsket at ligge i længere tid..

Der mangler afklaring på lokalplan problematikken.

C 2. Drøftelse og beslutning

Udvalget drøfter og beslutter på baggrund af vedlagte sagsfremstilling vedr. “Villa på havet”

Herunder henvendelsen citeret fra mail:

“Vores projekt går ud på at finde placering til 5 mindre Havnevilla i eksklusiv kvalitet.

Vi skal bruge en til eget brug og til udstilling

Vi tænker at købe 4 stk. til udlejning på uge basis eller forlænget weekend ophold

Vores plan er at finde en havn på Sydsjælland eller Lolland Falster

Jeg har talt med havnefogeden på Masnedsund Havn, har været forbi og kigge på havnen.

Det kunne nemt være en mulighed, men vi er åbne for næsten alle forslag om placering.

Vores plan er at projektet skal stå klar d, 1/4-2020.

Vi mener vi har de smukkeste Havnevillaer på det danske marked og at de under ingen omstændigheder vil misklæde et havnemiljø.

Bravia Home hedder de, måler 4,5 X 10 meter udvendig, har alle moderne faciliteter og plads til max til 4 voksne og 2 børn

Og vi er i gang med godkendelse både til fritids og helårs brug.

Jeg vedhæfter foto af Bravia Home og et foto hvor jeg har markeret hvor jeg syntes en placering ville være perfekt.

Lad mig hører din menig om det er et projekt som Vordingborg kommune kunne tænke sig at være en del af.”

(Foto af “Villaen udleveres på mødet)

Kim storm orienterede om baggrunden for at få “en villa” på havet.

Udvalget har tidligere besluttet at både der kan sejle skal være velkommen.

Der er mange spørgsmål der mangler afklaring på og havneorganisationen arbejder videre med projektet og vender tilbage.

C.2.2 Drøftelse og beslutning af ansøgning om fast plads til en “Hollandsk flodpram” v/AM

“Vi har fået en forespørgsel fra en borger, som godt kunne tænke sig at købe en husbåd og slå sig fast ned ved kajen i Sydhavnen. Båden er en hollandsk flodpram – 17,7 meter land, 4 meter bred – og ligner en rigtig båd – altså ikke en villa på en ponton, men en rigtig båd at se til.

Båden kan ses her: https://m.boat24.com/dk/motorbade/varend-woonschip-1770/detail/393849/

Vi er umiddelbart meget positivt indstillede over for en husbåd af den type og mener, at det vil kunne give området dernede et særligt præg – uden, at højhusene mister noget af deres vand- og havudsigt.

Havneadministrationen arbejder videre med dette og vender tilbage med hvilke muligheder der er for at sikre de rette betingelser for denne type både.

Et forslag fra Havneudvalget er at prisen er sommerleje hele året, alternativt indskrives taksten i Takstbladet.

C.3 Info og drøftelse fra Havneadministrationen

• Status efter Nordisk mesterskab Jetski er afholdt, hvilke erfaringer fik vi fra arrangementet.

Godt besøgt, det var fantastiske mennesker vi havde besøg af. Der var ryddet op og alt var som det skulle være.

Bårse Jetski håber på at kunne komme tilbage når der er mulighed for det.

Jetskiklubben var meget interesserede i at blive en integreret del af havnen. De er åbne for at leje sig ind i sejlerstuen, men bliver de en del af brugerene på havnen kan faciliteterne bruges på lige fod med andre brugere og foreninger på havnen.

Udvalget er positive overfor en dybere samarbejde med alle foreninger der er interesserede i at skabe et mere maritimt miljø på havnen.

Der har været en klage over manglende parkeringsmuligheder. Klagen er besvaret og vi håber sagen hermed er lukket.

C.4 Tildeling af midler 2019 kr. 39.000

Opfølgning på beslutning på mødet i marts.

Troltek plader sejlerstue

• Kim Steffensen indhenter tilbud, Kim sender tilbuddet til resten af udvalget som tilkendegiver om det kan accepteres.

Skiltning på havnen - foreninger m.v.

• Kirsten og Jes udarbejder oplæg som sendes til havnefogeden.

(Aftagelige) akrylplader terrassen - alternativt faste plader

• polykarbonatplader ca 2-3 mm er stabile nok, Herbert Hansen undersøger pris. Herbert sender mail til udvalget for godkendelse af købet.

C.5. Gennemgang af sæsonens antal besøgende i havnen 2019.

Punktet blev udsat da havnechefen havde måtte melde afbud

D. Øvrig info fra Havnechef

Ingen grundet afbud

2.0 Opfølgning på budget 2019.

Punktet afventer idet havnechefen havde meldt afbud

2.1 Drøftelse af ønsker der sendes til PTU til budget 2020, ud fra prioriteret anlægsopgaver

Den prioriterede liste som omfatter øst molen samt bro 3 og 4 fremsendes til budgetforhandlingerne. Havnefogederne foretager det fornødne.

3.0 Orientering om og drøftelse af Havnerådets henvendelse til Direktør Jan Michelsen med baggrund i brud på Samarbejdsaftalen, samt administrativ indblanding i samarbejdsmodellen.

(Bilag udleveres på mødet)

Desværre har Havnerådet oplevet at embedsværket i Park, Trafik og havne ikke respekterer det politisk vedtagne Samarbejdsgrundlag. Det ser vi som en udfordring da vi reelt bliver sat uden for indflydelse.

Samarbejdsgrundlaget på besluttet på kommunalbestyrelsesmøde og det er det værktøj alle havne arbejder efter.

Derfor har formandskabet fået et møde i stand med Udviklingsdirektør Jan Michelsen for at drøfte hvordan den øverste ledelse ser på dette.

Samarbejdsgrundlaget har været et centralt værktøj som har hjulpet alle med at blive et konstruktivt organ der trækker i samme retning.

Skulle formandskabet, mod forventning, blive mødt med modvilje til at Samarbejdsgrundlaget fortsat er det styringsværktøj vi alle arbejder efter må Havneudvalget drøfte hvilke konsekvenser det skal have.

Mødet er fastsat til den 21.08.2019

Havneudvalget orienteres efter mødet.

4. Arrangementer på havnen

Sommerfest for havnens brugere

Der hænges plakater op i i opgangen i de tre blokke umiddelbart ved havnen. Der er tilmeldt 30 personer. Politiet adviseres.

Planlægning af Brugermøde 12/9 kl. 17.00

Kim “Storm” indkøber pølser, grillkul, øl og vand. Kim “Storm” adviserer brugerne via SMS om mødet.

Der er deltagelse af udvalgets medlemmer.

5. Andre sager fra foreningerne

-Masnedsund Bådlaug har fået tilladelse til at opsætte en flagstang til klubflaget. Flagstangen opsættes i løbet af vinteren og foråret 2019

-VDA Bådlaug er i gang med en større renovering af klubhuset. Der er nye vinduer, malet loft og der kommer yderligere nye vinduer. Huset skal males og det afventer godt vejr.

6. Evt.

Bådoptagning, Kim “Storm” skal have oplyst dato og tidspunkt og Bådoptagning er som altid arrangeret af VDA Bådlaug og Masnedsund Bådlaug der alle hjælper hinanden med optagning og klargøring.

Dato for næste møde 18 november.

Referent: Kirsten Guntofte

Kirsten Guntofte

Danske Kreds